Salmeterol

Mae salmeterol  yn fath o feddyginiaeth. Mae'n broncoledydd. Mae hyn yn golygu ei fod yn gwneud y bronciolynnau - y tiwbiau sy'n dod ag ocsigen i'r ysgyfaint - i ehangu. Mae hyn yn ei gwneud yn haws i ocsigen gyrraedd yr ysgyfaint. O'r ysgyfaint, mae ocsigen yn mynd i mewn i'r gwaed ac yn teithio i weddill y corff.

Mae salmeratol yn cael ei werthu o dan yr enw brand Serevent yn y DU.BMA New Guide to Medicine & Drugs Rhif 8 (2015) ISBN13:9780241183410 tudalen 383 salmeterol

 Defnydd 
Mae salmeterol yn froncoledydd sympathomimetig sy'n cael ei ddefnyddio i drin cyflyrau megis asthma, clefyd rhwystrol cronig yr ysgyfaint a gwayw ar gyhyrau llyfn y bronci; cyflyrau lle mae'r llwybrau anadlu yn cael eu culhau. Ei fantais dros salbutamol yw bod ei effeithiau yn para'n hirachNICE SALMETEROL adalwyd 20 Ionawr 2018.

Mae salmeterol yn ymlacio'r cyhyrau sy'n amgylchu'r llwybrau anadlu yn yr ysgyfaint. Gan ei fod yn araf wrth gychwyn gweithio, nid yw'n cael ei ddefnyddio er mwyn gwellhad unionyrchol o symptomau asthma. Mae'n cael ei ragnodi er mwyn osgoi ymosodiadau ac mae'n arbennig o ddefnyddiol ar gyfer y sawl sy'n cael pyliau asthma yn y nos.

Mae salmeterol wastad yn cael ei ragnodi gyda chorticosteroidau. Mae salmeterol ar gael fel paratoad cyfunol a'r corticosteroid fluticasone o dan yr enw SeretideSeretide 50, 125, 250 Evohaler adalwyd 20 Ionawr 2018.

 Dos 
Fel arfer mae dos o salmeratol rhwng 100 micro gram a 200 micro gram pob dydd. Mae'n cael ei weini trwy fewnanadlydd. Mae'r feddyginiaeth yn cymryd tua 10 i 20 munud i weithio ac mae ei effeithiau yn para am tua 12 awr.

Mae salbutamol ar gael trwy ragnodi gan feddyg neu weithiwr iechyd awdurdodedig arall yn unig yn y Deyrnas Gyfunol.

 Sgil effeithiau 
Oherwydd ei fod yn lledu'r gwythiennau, mae sgil effeithiau cyffredin salmeterol yn cynnwys penysgafnder, haint yn y sinws a'r feigryn. Yn y rhan fwyaf o achosion, mae sgil effeithiau salmeterol yn fach ac nid oes angen triniaeth neu fe ellir eu trin yn hawdd. Mae rhai o'r sgil effeithiau mwy difrifol yn cynnwys y galon yn curo'n gyflym iawn, pwysau gwaed uchel ac anadlu yn mynd yn anoddach yn hytrach na mynd yn haws. O ddioddef o'r sgil effeithiau mwy difrifol hyn dylid cysylltu â darparwr gofal iechyd ar frysDrugs.com Salmeterol adalwyd 20 Ionawr 2018.

Does dim tystiolaeth bod salmeterol yn creu problemau o'i ddefnyddio pan fo'r claf yn feichiog neu'n bwydo ar y fron.

 Cyfeiriadau 

Categori:Prosiect Wici-Iechyd
Categori:Cyffuriau trin asthma